《前有一樽酒行》
清代·李锴

君不见首阳祠宇秋草閒，又不见高冢远象祁连山。

古来贤达一二数，尺寸生前竟何补。十千走买新丰酒，鹦鹉杯深不离手。

了不知南有箕、北有斗，麒麟凤皇鸡犬走，七尺珊瑚如弊帚。

醉起进馀觞，还为乃翁寿。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。